
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 3 


7 Ιανουάριου 2000 


ΑΠΟΦΑΣΕΙ Σ 

Αριθ. οικ. 670/3/0092 

Χορήγηση έκτακτης οικονομικής ενίσχυσης στους συντα¬ 
ξιούχους του Δημοσίου που επλήγησαν από το σεισμό 
της 7ης Σεπτεμβρίου 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1,2 και 4 του άρθρου 
18 του Ν. 2768/99 (ΦΕΚΑ'/δ. 12.99). 

2. Την ανάγκη άμεσης αντιμετώπισης των αναγκών δια¬ 
βίωσης των συνταξιούχων του Δημοσίου που επλήγησαν 
από τον σεισμό της 7ης Σεπτεμβρίου 1999. 

3. Την κοινή απόφαση του Πρωθυπουργού και του 
Υπουργού των Οικονομικών αριθμ. 1107147/1239/ 
006/4.10.1996 (ΦΕΚ 922 Β') «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

4. Την με αριθμ. 1749/4.11.1998 απόφαση ανάθεσης αρ¬ 
μοδιοτήτων του Υπουργού Εργασίας και Κοινωνικών 
Ασφαλίσεων στον Υφυπουργό Εργασίας και Κοινωνικών 
Ασφαλίσεων (ΦΕΚ471 τ. Β'). 

5. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη για το έτος 1999 
ύψους 624.000.000 δραχμών περίπου, σε βάρος του Κρα¬ 
τικού Προϋπολογισμού, που θα καλυφθεί από τις πιστώ¬ 
σεις που έχουν εγγράφει στον Προϋπολογισμό του 
Υπουργείου Οικονομικών και δαπάνη ύψους 62.400.000 
δραχμών, περίπου, σε βάρος του Προϋπολογισμού του 
ΙΚΑ και άλλων Ν.Π.Δ.Δ., η οποία θα καλυφθεί από τις πι¬ 
στώσεις των προϋπολογισμών των οικείων ασφαλιστικών 
φορέων, αποφασίζουμε: 

1. Τη χορήγηση εφάπαξ έκτακτης οικονομικής ενίσχυ¬ 
σης ποσού 120.000 δραχμών, στους συνταξιούχους του 
Δημοσίου, των ΝΠΔΔ που διέπονται από το ίδιο με τους 
δημοσίους υπαλλήλους συνταξιοδοτικό καθεστώς και οι 
συντάξεις τους βαρύνουν τους οικείους φορείς, καθώς 
επίσης και στους σιδηροδρομικούς συνταξιούχους που 
διέπονται από το καθεστώς του Ν.Δ. 3395/1955 (ΦΕΚ 276 
Α'). 

2. Δικαιούχοι της έκτακτης οικονομικής ενίσχυσης είναι 
οι συνταξιούχοι των οποίων η μόνιμη κατοικία κρίθηκε 


ακατάλληλη για χρήση (κόκκινη ή κίτρινη) από τον σεισμό 
της 7ης Σεπτεμβρίου, ανεξαρτήτως αν ήταν ή όχι ιδιόκτη¬ 
τη. 

Όσοι συνταξιούχοι παίρνουν σύνταξη και από άλλο 
ασφαλιστικό οργανισμό κύριας ασφάλισης, δεν δικαιού¬ 
νται την έκτακτη οικονομική ενίσχυση από το Δημόσιο. 

Όσοι παίρνουν δύο συντάξεις από το Δημόσιο θα πά¬ 
ρουν μία φορά το βοήθημα. 

Αν στο ίδιο σπίτι κατοικούσαν δύο συνταξιούχοι του Δη¬ 
μοσίου εξ’ ιδίου δικαιώματος η έκτακτη οικονομική ενί¬ 
σχυση θα καταβληθεί και στους δύο. 

Στην περίπτωση συνδικαιούχων σύνταξης από μεταβί¬ 
βαση (π.χ. μητέρα και θυγατέρα) ισχύουντα εξής: 

Αν η σύνταξη καταβάλλεται ενιαία και οι συνταξιούχοι 
κατοικούσαν στο ίδιο σπίτι, η έκτακτη οικονομική ενίσχυ¬ 
ση θα καταβληθεί μία φορά στο ακέραιο. 

Αν η σύνταξη καταβάλλεται χωριστά και οι συνταξιούχοι 
κατοικούσαν στο ίδιο σπίτι, θα γίνει επιμερισμόςτης έκτα¬ 
κτης οικονομικής ενίσχυσης, ανάλογα με το ποσοστό της 
καταβαλόμενης σύνταξης. 

Αν οι συνδικαιούχοι κατοικούσαν σε διαφορετικά σπί¬ 
τια, τα οποία έπαθαν ζημία, θα καταβληθεί ολόκληρη η 
έκτακτη οικονομική ενίσχυση στον καθένα. 

Αν οι συνδικαιούχοι κατοικούσαν σε διαφορετικά σπίτια 
και έπαθε ζημιά το σπίτι ενός μόνο, θα καταβληθεί σ’ αυ¬ 
τόν ολόκληρη η έκτακτη οικονομική ενίσχυση. 

Για την εφαρμογή της απόφασης αυτής, ως συνταξιού¬ 
χοι νοούνται όσοι ήταν συνταξιούχοι κατά την 7η Σεπτεμ¬ 
βρίου 1999. 

3. Ως δικαιολογητικό απαιτείται μόνο η έκθεση αυτο¬ 
ψίας ακαταλληλότητας του οικήματος που αποτελούσε 
μόνιμη κατοικία του συνταξιούχου. Αν η διεύθυνση της 
μόνιμης κατοικίας του δεν είναι αυτή που έχει δηλωθεί 
στην Υπηρεσία Συντάξεων, ο συνταξιούχος πρέπει να 
υποβάλλει και οποιοδήποτε στοιχείο (εκκαθαριστικό ση¬ 
μείωμα εφορίας, λογαριασμό ΔΕΗ, ΟΤΕ κ.λ.π.) από το 
οποίο να προκύπτει ως διεύθυνση, η διεύθυνση που ανα¬ 
γράφεται στην έκθεση αυτοψίας. Στην περίπτωση που 
δεν μπορεί να προσκομισθεί κανένα αποδεικτικό στοιχείο, 
τότε απαιτείται υπεύθυνη δήλωση του Ν. 1599/86 δύο 
μαρτύρων που να βεβαιώνουν ότι ο συνταξιούχος έμενε 
στο σπίτι που έπαθε ζημιές. Η δήλωση αυτή πρέπει να εί¬ 
ναι θεωρημένη για το γνήσιο των υπογραφών από Αστυ¬ 
νομική Αρχή. 

Στην περίπτωση που τα δικαιολογητικά υποβληθούν 
από τρίτο πρόσωπο, πρέπει εκτός των παραπάνω δικαιο- 
λογητικών να υποβληθεί και υπεύθυνη δήλωση του δικαι¬ 
ούχου του Ν. 1599/86, ότι δεν παίρνει σύνταξη από άλλο 
ασφαλιστικό οργανισμό ή δύο συντάξεις από το Δημόσιο. 

4. Όλα τα δικαιολογητικά υποβάλλονται στην Υπηρεσία 
Συντάξεων ή στον οικείο ασφαλιστικό φορέα μέχρι την 
31η Ιανουάριου 2000. 

5. Σε περίπτωση υποβολής ανακριβούς δήλωσης εκ μέ¬ 
ρους των συνταξιούχων, είτε γιατο ότι είναι συνταξιούχος 
άλλου ασφαλιστικού οργανισμού, είτε για τον τόπο της 
μόνιμης κατοικίας του, τα αχρεωστήτως καταβληθέντα, 
ποσά θα παρακρατηθούν στο διπλάσιο από τη σύνταξη 


του, μετά από απόφαση του Διευθυντή της αρμόδιας Δι¬ 
εύθυνσης Συντάξεων του Γενικού Λογιστηρίου του Κρά¬ 
τους ή του Διευθυντή της αρμόδιας Διεύθυνσης Συντάξε¬ 
ων του οικείου ασφαλιστικού φορέα. 

6. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 3 Ιανουάριου 2000 

οι ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




